Óðinn Magnason á Fáskrúðsfirði sendi mér þessar myndir frá Fáskrúðsfirði , nú rétt fyrir miðnætti og þar sem kominn er nýr dagur telst það vera í gær . Eftirfarandi texti fylgdi með : Myndir teknar í gær og í dag ( gær og fyrradag ) Vilhelm að bruna á miðin eftir stutt stopp veit ekkert hvað hann var að gera Gjafar kom með nót úr fiskeldisbúri ú firðinum til hreinsunar og Hoffellið kom í dag með fyrstu loðnuna í dag til bræðslu hjá Lvf en höfðu tveimur dögum áður landað 900 t af gulldeplu . Þessa stundina er verið að gera til bráðabirgða við rifu sem myndaðist á Helgu RE 49 í Helguvík í kvöld . Skipið hafði verið þar í dag vegna viðgerðar og var að fara frá bryggju er vindkviða feykti því á bryggjuhornið með þeim afleiðingum að um eins metra löng rifa , mest um 10 cm breið opnaðist á millidekki , stjórnborðsmegin allra aftast og sprautaðist sjór á rafmagnskassa með þeim afleiðinum að vél skipsins sló út . Þar sem þeir voru með akkeri úti urðu þeir að losa sig við það í höfnina og koma skipinu að bryggju . Eftir að skipinu hafði verið hallað var rifan komin upp fyrir sjólínu og voru menn frá Héðni væntanlegir til að gera við skipið til bráðabirgða . Hafnsögubáturinn Auðunn var kallaður út trúlega til að koma skipinu aftur að bryggju . Danska dýpkunarskipið Skandía kom til Vestmannaeyja í gærkvöldi , en það á að sjá um dælingu út Landeyjarhöfn og raunar sjá til þess að sú höfn sé fær Herjólfi helst alla daga . Hér birti ég tvær myndir af skipinu sem Hilmar Snorrason tók í mars 2006 , aðra á Akureyri , en hina í heimahöfn skipsins Aalaborg í Danmörku . Skandía , í Álaborg , í Danmörku , sem er heimahöfn skipsins Nái tillögur Jóns Bjarnasonar , sjávarútvegs - og landbúnaðarráðherra , um kvótaaukningu og útleigu á þúsundum tonna af þorski , ýsu og fleiri tegundum fram að ganga , kann það að hafa í för mér sér umtalsverða verðlækkun á leigukvóta . Í minnisblaði innan úr stjórnarráðinu , sem DV hefur undir höndum , er gert ráð fyrir að ríkið leigi út viðbótarkvóta í þorski á 163 krónur kílóið , en ýsukílóið á 83 krónur . Samkvæmt upplýsingum Landssambands íslenskra útvegsmanna er gangverð á þorskkílói um 300 krónur á leigumarkaði og um 215 krónur á ýsu . Leigumarkaðurinn er hins vegar afar slakur og því sem næst botnfrosinn í nokkrum tegundum . Þannig eru verðhugmyndir , sem kynntar eru í minnisblaðinu , aðeins um 50 til 60 prósent af gangverði á leigumarkaði um þessar mundir . Fjallað er nánar um minnisblaðið í DV í dag . Þar er einnig rætt við Rögnvald Hannesson prófessor í auðlindahagfræði , en hann telur sjálfsagt að ríkið leigi út kvóta og kalli það auðlindagjald . Hákarlarnir komnir á pallbílinn . Jón Guðbjörn Guðjónsson Jón Eiríksson frá Víganesi á Ströndum kom með að landi í gær í Norðurfirði með þrjá hákarla sem hann fékk á hákarlalóðir . Hákarlinn verður verkaður til neyslu fyrir þorrablót á næsta ári . Sæmilegt veður var í gær þegar Jón athugað með lóðirnar og voru þrír hákarlar komnir á . Þetta voru sæmilega stórir hákarlar allt frá 500 kg til 700 kg . Jón segir þetta lofa góðu um hákarlagengd á miðum úti fyrir Ströndum og segist vonast til að fá fleiri hákarla enn í fyrra . Jón verkar hákarlinn allan sjálfur og selur í heilum lykkjum eða í kílóavís , enda er hákarlinn mjög vinsæll hjá honum . Hann segist vona að fiskist nóg því eftirspurnin eftir góðum hákarli sé mikil . Í dag mynd ég birta nokkrar myndasyrpur sem Svafar Gestsson tók er hann starfaði í Morokko fyrir nokkrum árum . Fyrst er það bátur sem margir muna eftir hérlendis og fór í margar breytingar . Þau nöfn sem hann bar hér áður en hann fór út , en áfram er hann þó skráður hérlendis , eru Örn RE 1 , Örn SK 50 og Örn KE 13 , en í Morokko hefur hann borið nafnið Quo Vadis HF 23 .